b"\n_START_ARTICLE_\nChristen-Democratisch en Vlaams\n_START_SECTION_\nIdeologia del partit\n_START_PARAGRAPH_\nEl CD&V \xc3\xa9s d'ideologia cristianodem\xc3\xb2crata i confederalista respecte a les relacions entre Flandes i l'estat belga.\n_START_SECTION_\nHist\xc3\xb2ria\n_START_PARAGRAPH_\nFins al 2001 el nom oficial era Partit Cristi\xc3\xa0 Popular (Christelijke Volkspartij, CVP). Sent tamb\xc3\xa9 membre del Partit Popular Europeu. Cap destacar que l'actual Primer Ministre de B\xc3\xa8lgica, Herman Van Rompuy \xc3\xa9s partidari del mateix partit. En origen el CD&V es declarava com dem\xc3\xb2crata cristi\xc3\xa0, per\xc3\xb2 aquesta definici\xc3\xb3 ha estat substitu\xc3\xafda pel concepte de b\xc3\xa9 com\xc3\xba._NEWLINE_En les eleccions legislatives i regionals de 1999, el CD&V pateix un esfondrament pol\xc3\xadtic, a causa de la dolenta gesti\xc3\xb3 de l'Assumpte Dutroux i de la crisi de la Dioxina, el que fa que l'oposici\xc3\xb3 controle pr\xc3\xa0cticament tots els poders. A les eleccions legislatives belgues de 2003 van afeblir encara m\xc3\xa9s la seua posici\xc3\xb3 a nivell federal._NEWLINE_A les eleccions regionals belgues de 2004, el CD&V va presentar una llista comuna juntament amb la Formaci\xc3\xb3 Nacionalista Flamenca, (Nieuw-Vlaamse Alliantie, N-VA), i aconsegueix un millor \xc3\xa8xit. Torna doncs al poder en la Regi\xc3\xb3 flamenca, en un govern de coalici\xc3\xb3 juntament amb el Partit Socialista (Socialistische Partij Anders, SPA) i els Liberals i Dem\xc3\xb2crates Flamencs (Vlaamse Liberalen en Democraten, VLD)._NEWLINE_A les eleccions legislatives belgues de 2007 es present\xc3\xa0 amb la Nieuw-Vlaamse Alliantie i fou el partit m\xc3\xa9s votat. El 22 de setembre de 2008 la coalici\xc3\xb3 de govern amb la N-VA es va desintegrar a conseq\xc3\xbc\xc3\xa8ncia de disensions en els debats relatius a la reforma de l'Estat."